Primorski begunci – mirenski čevljarji v Nazarjah med prvo svetovno vojno

Razstavo o primorskih beguncih – mirenskih čevljarjih v Nazarjah med prvo svetovno vojno sta otvorila župana Občine Miren – Kostanjevica Mauricij Humar in Občine Nazarje Matej Pečovnik. Avtor razstave je dr. Borutom Koloinijem, kustosom Goriškega muzeja. 
Po besedah župana Humarja, so Mirnčani s seboj v nove kraje odpeljali celotno čevljarsko delavnico z vso opremo in materiali. Odnesli so tudi ljubezen, vero in kulturo, v Nazarjah pa naleteli na ljudi s podobnimi vrednotami. Izrazi hvaležnost za vse, kar je kraj in njegovo prebivalstvo storilo za njihove prednike: »V Nazarje so prinesli del Mirna, in prav tako po vojni nazaj v Miren odnesli del Nazarij«.

Z leti in menjavo generacij so se vezi rahljale in tonile v pozabo, a kot pravi župan Občine Nazarje Matej Pečovnik se ravno ob knjigi Aleksandra Videčnika in pričujoči razstavi tkejo in ponovno obujajo vezi, ki jih bomo tudi v bodoče z veseljem ohranjali.

V naši dolini je pričel z raziskovanjem zgodovinskih dogodkov izpred sto let Videčnik in lani izdal knjigo z naslovom Primorski begunci v Zgornji Savinjski dolini ter s tem vidneje povezal obe občini v skupnem ohranjanju spomina na življenje prednikov v času med prvo svetovno vojno. Ob tem se je porodila zamisel o razstavi, katere avtor je dr. Borut Koloini, oblikovno pa jo je uredil Boštjan Komel. Dogodek je povezovala Vladka Planovšek, kulturni program pa so oblikovali člani Kulturnega društva Stanko Vuk Miren – Orehovlje in učenci Glasbene šole Nazarje.